Karl Napf
Dr Karl Napf – mit-em richdiga Nama hoißt’r Ralf Jandl – (* 18. Dezember 1942 z Hirschberg em dômôliga Land Schlesien, heizodag an Doil vo Polen mit-em Nama Jelenia Góra) ischt a schwäbischer Dichter ond Satiriker.

Aus seim Leaba 
Kurz nôch-em Zwoida Weltkriag isch d Familie Jandl zwangsweis vo Schlesien nôch Wirdaberg omgsiidlet. Deet isch der Bua em Städtle Vaihenga an dr Enz uffgwachsa ond uff dui Weis bald mit-em schwäbischa Dialekt vrtraut wôrra. Nôch seim Abi hôt’r an dr Uni Diibenga Jura studiirt. Wia-nr dô drmit ferdich gwäa ischt, hôt’r zonägscht amôl bei dr Steierverwaldong a Stell kriagt. Schbäter ischt’r en de bada-wirdabergisch Minischderialverwaldong uffgstiiga, wo-nr 27 Jôhr, bis zo seira Vrsetzong en da Ruhestand, zerscht beim Staatsminischderiom ond hendrher beim Wissaschaftsminischderiom gschafft hôt.

Ondr-em Pseidoniim Karl Napf hôt dr Ralf Jandl – oft em schwäbischa Dialekt – an Haufa Biacher vreffentlicht ond fir da Sidweschtrondfonk Heerschbiil gschriiba. Drzua noh hôt’r an Schwäbischa Heimatkalender rausgäa.

A kloina Auswahl vo seine Werk 
 Der neue Schwabenspiegel, 1989, ISBN 3-8062-0519-1
 Lieber Fiskus, 1995, ISBN 3-8062-1206-6
 Der wahre Jakob, 2003, ISBN 3-421-05456-8 
 Quergedacht, 2004, ISBN 3-87181-015-0
 Zwei bessere Hälften, 2011, ISBN 978-3-8425-1160-6

Weblink 
 Internetpräsenz

Dütsche
Autor uf Alemannisch
Literatur uf Dütsch
Literatur (20. Joorhundert)
Läbigi Person
Maa